open-index/open-wikipedia-markdown huggingface dataset:
Aprilia RS-GP

**Aprilia RS-GP** on nelitahtinen ja 1000-kuutioinen ratamoottoripyörä, jolla on kilpailtu MotoGP luokassa kaudesta 2015 lähtien.

## Historia
Aprilia kilpaili edellisen kerran MotoGP:ssä kaudella 2004 omana tallina MS Aprilia Racing -nimellä, jolloin pyörällä kilpailivat Jeremy McWilliams ja Shane Byrne. Menestys oli heikkoa ja Byrne ajoi parhaimmillaan sijalle kymmenen. Se oli myös moottorinvalmistajana kausina 2012 ja 2013.

### 2015
Aprilia teki paluun ratamoottoripyöräilyn pääluokkaan 2015, kun se teki loppuvuodesta 2014 neljän vuoden sopimuksen Gresini Racingin kanssa. Tallin nimeksi tuli Aprilia Racing Team Gresini. Eikä se panostanut sarjaan täydellä tehdas tuella. Tallin kujettajina olivat Álvaro Bautista ja Marco Melandri, jotka olivat aiemmin ajaneet Aprilialla pienemmissä luokissa. Stefan Bradl korvasi kesken kauden Melandrin. Michael Laverty kilpaili tallissa yhden kilpailun. Bautista ajoi parhaimmillaan Aprilialla sijalle kymmenen Kataloniassa ja Silverstonessa. Myös kesken kauden talliin tullut Bradl ajoi kauden toiseksi viimeisessä kilpailussa sijalle kymmenen. Valmistajien pisteissä Aprilia oli viides voittaen pisteen erolla kuudenneksi tulleen Forward Yamahan.

### 2016
Aprilia jatkoi edelliskauden kuljettajilla Stefan Bradlilla ja Álvaro Bautistalla. Tuloksellisesti Aprilia paransi suorituskykyä, vaikka oli valmistajien pisteissä edelleen viides. Se keräsi tällä kertaa 101 pistettä ja saavutti parhaan sijoituksensa RS-GP pyörällä Argentiinassa, kun Bradl ajoi kisan seitsemänneksi. Bautista sivusi samaa sijoitusta myöhemmin kauden aikana Japanissa ja Malesiassa. Bautista oli kuljettajien pisteissä kahdestoista.

### 2017
Kaudeksi 2017 Aprilia palkkasi täysin uudet kuljettajat, Aleix Espargaró siirtyi Suzukilta ja Sam Lowes siirtyi Moto2 luokasta ajamaan ensimmäistä kauttaan MotoGP:ssä. Talli keräsi 64 pistettä ollen sarjan huonoin valmistajien pisteissä. Espargaró saavutti parhaan sijoituksen RS-GP pyörällä Qatarissa ja Aragonissa ollessaan kilpailun kuudes.

### 2018
Espargaró jatkoi Aprilialla kauden 2018, kun Lowesin tilalle palkattiin Pramac Racingin Ducatilta Scott Redding. Menestys oli edelliskautta heikompi, kun pyörällä saavutettiin 59 pistettä, jolla Aprilia oli kauden huonoin valmistaja. Espargaró ajoi pyörällä parhaimmillaan yhdeksänneksi Ranskassa ja Australiassa. Reddingin paras sijoitus oli yhdestoista kauden päätöskilpailussa Valenciassa.

### 2019
Aprilia palkkasi kaudelle 2019 uuden kakkosajajan, kun Reddingin tilalle palkattiin Suzukilla edelliskauden ajanut Andrea Iannone. Espargaró jatkoi edelleen tallissa kolmatta kauttaan. Aprilia keräsi enemmän pisteitä 88, mutta oli kauden huonoin valmistaja. Iannone ajoi parhaimman sijoituksen ollessaan kuudes Australiassa. Espargaró ajoi sitä ennen Aragonissa seitsemänneksi. Bradley Smith ajoi myös RS-GP:llä neljä kilpailua saavuttamatta pistettäkään. Hän ajoi parhaimmillaan sijalle 17 Espanjassa.

## MotoGP-tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet
Eetu Takkula

**Juho Edvard (Eetu) Takkula** (29. maaliskuuta 1884 Kuusamo – 2. huhtikuuta 1953 Oulu) oli suomalainen poliitikko. Takkula toimi Maalaisliiton kansanedustajana vuosina 1917–1922 edustaen Oulun läänin pohjoista vaalipiiriä. Siviiliammatiltaan Takkula oli maanviljelijä ja hän toimi viljelijänä Kempeleessä 1916–1927 ja vuodesta 1939 ja Pulkkilassa 1931–1939. Hän toimi myös Oulujoella virkatalon vuokraajana 1927–1931 sekä Kempeleen kunnallisena ammattientarkastajana, viljelypäällikkönä ja työpäällikkönä. Takkulan vanhemmat olivat maanviljelijä Iisakki Kurtti ja Reeta Loviisa Määttälä. Takkulan puoliso vuodesta 1919 oli Maria Hietala.

## Lähteet
Anttoni Vertanen

**Alfred Anton (Anttoni) Vertanen** (1. elokuuta 1884 Ruokolahti – 16. marraskuuta 1956 Ruokolahti) oli suomalainen poliitikko. Vertanen toimi Maalaisliiton kansanedustajana vuosina 1924–1930 edustaen Viipurin läänin itäistä vaalipiiriä. Vertanen toimi myös Ruokolahden kunnanvaltuuston puheenjohtajana. Hän toimi presidentin valitsijamiehenä vuonna 1931. 

Siviiliammatiltaan Vertanen oli maanviljelijä ja hän toimi viljelijänä Ruokolahdella. Hän toimi myös Ruokolahden kunnan paloapuyhdistyksen toimitusjohtajana vuosina 1913−1918. Vertasen vanhemmat olivat maanviljelijä Pietari Vertanen ja Anni Vainikka. Vertasen puoliso vuodesta 1905 oli Hilda Maria Kurki. Vertaselle myönnettiin kunnallisneuvoksen arvonimi vuonna 1952.

## Lähteet
Conker (pelisarja)

**Conker** on Raren kehittämä pelisarja, jonka pelit ovat yhdistelmä tasohyppelyä, toimintapeliä ja pulmapeliä.

Peleissä esiintyy Conker-niminen oravahahmo. Conkerin ensiesiintyminen oli *[[Diddy Kong Racing]]* -pelissä vuonna 1997.

## Pelit
* *[[Conker's Pocket Tales]]* (1999)
* *[[Conker's Bad Fur Day]]* (2001)
* **' (2005)

===Spin-off===
Lisäksi on julkaistu [[ladattava sisältö]] ''[[Project Spark]]''-nimiseen peliin: ''[[Project Spark: Conker Play & Create Bundle]]'' (2015).

=== Peruutetut julkaisut ===
* ''[[Twelve Tales: Conker 64]]''
* ''[[Conker's Other Bad Day]]'', jatko-osa ''Bad Fur Daylle''
* **'

### Demot
* *[[Young Conker]]* (esitelty 2017)

## Lähteet

## Aiheesta muualla
* Pelisarja MobyGamesissä
Railroad Tycoon (pelisarja)

**Railroad Tycoon** on Sid Meierin ja Bruce Shelleyn kehittämään *[[Railroad Tycoon]]* -perustuva strategiapelisarja.

## Pelit
* *[[Sid Meier's Railroad Tycoon]]* (1990)
* *[[Railroad Tycoon Deluxe]]* (1993)
* *[[Railroad Tycoon II]]* (1998)
* *[[Railroad Tycoon III]]* (2003)
* *[[Sid Meier's Railroads!]]* (2006)

## Aiheesta muualla
* Pelisarja MobyGamesissä
Human

**Human** tai **Humans** voi tarkoittaa jotain seuraavista:
* *[[Human (Death)|Human]]*, Death-yhtyeen albumi
* ”Human”,  The Killers -yhtyeen kappale
* ”Human”, Rag’n’Bone Manin kappale
* ”Human”, Christina Perrin kappale
* Human, yhtye
* Human Entertainment, videopeliyritys
* Syed Human (s. 1992), pakistanilainen maastohiihtäjä
* Human, OneRepublicin albumi
* *[[Humans]]*, televisiosarja
* *[[Humans (videopeli)|Humans]]*, vuoden 1992 videopeli
* *[[Humans (romaani)|Humans]]*, Robert J. Sawyerin romaani
Kid Icarus (pelisarja)

**Kid Icarus** on Gunpei Yokoin tuottamien tasohyppelypelien sarja.

## Pelit
* *[[Kid Icarus]]* (1986)
* *[[Kid Icarus: Of Myths and Monsters]]* (1991)
* *[[Kid Icarus: Uprising]]* (2012)

## Hahmot
Pit on pelisarjan päähahmo.

## Aiheesta muualla
* Pelisarja MobyGamesissä
Arne Öhman

**Carl Arne Öhman** (5. huhtikuuta 1884 Helsinki – 14. elokuuta 1968 Helsinki) oli suomalainen poliitikko. Öhman toimi RKP:n kansanedustajana vuosina 1948–1958 edustaen ensin Uudenmaan läänin vaalipiiriä ja sitten Helsingin kaupungin vaalipiiriä. Hän sai julkisuutta vaadittuaan Kansaneläkelaitoksen johtoa tuomiolle niin sanotun Kansaneläkelaitoksen jutun alkuvaiheessa syksyllä 1957.

Öhman toimi myös kaupunginvaltuutettuna Vaasassa ja Helsingissä sekä Vaasan kaupunginhallituksen jäsenenä. Öhman kirjoitti ylioppilaaksi vuonna 1902, valmistui lakitieteen kandidaatiksi vuonna 1911, varatuomariksi vuonna 1914 ja lakitieteen lisensiaatiksi vuonna 1949. Öhman toimi politiikan ulkopuolella Helsingin lakiasiaintoimiston asianajajan apulaisena 1911–1916, 
Lantmannabankenin johtokunnan jäsenenä 1917–1920, Suomen unionpankin Vaasan pääkonttorin johtokunnan jäsenenä 1921–1924, Unionpankki Oy:n Vaasan haarakonttorin apulaisjohtajana 1924–1931, Helsingin Osakepankin johtokunnan varajäsenenä 1931–1933, Pohjoismaiden yhdyspankin notariaattiosaston johtajana Helsingissä 1934–1953 sekä Suomen teollisuushypoteekkipankin johtajana 1952–1957. Öhmanin vanhemmat olivat kunnallispormestari Elias Öhman ja Anni von Fieandt. Öhman toimi presidentin valitsijamiehenä vuosina 1950 ja 1956.

## Lähteet
Galactic

**Galactic** on suomalaisen Stavros Fasoulasin viimeiseksi jäänyt peli, joka julkaistiin The One -lehden kansidisketillä.

Pelistä on julkaistu versiot:
**Galactic The Vision Game* (demo)(1992) - kahdeksan tason pelattava demoversio julkaistu The One -lehden kansidisketillä
**Galactic The X-Mas Edition* (1993) - yksinomaan The One -lehden kansidisketillä julkaistu versio

## Lähteet

## Aiheesta muualla
*
BBC Japan

**BBC Prime** oli BBC:n televisiokanava joka näkyi sateliitin kautta Japanissa. Kanava oli formaatiltaan samankaltainen kuin BBC Prime (nykyinen BBC Entertainment). Kanava esitti sellaisia BBC:n ohjelmia kuin Musta kyy ja Pitkän Jussin majatalo ja monia muita japaninkielisillä tekstityksillä.
Uuno Nurmi (kuvanveistäjä)

**Uuno Kasperi Nurmi** (20. lokakuuta 1917 Luopioinen – 11. heinäkuuta 1996 Luopioinen) oli suomalainen itseoppinut kuvanveistäjä.

Luopioisista kotoisin ollut Nurmi teki realistisia puuveistoksia kansanomaisista aiheista muun muassa pontikankeittäjistä, kalastajista ja metsästäjistä. Nurmen puuveistoksia on muun muassa vuonna 1986 valmistuneen Luopioisten seurakuntakeskuksen sisätiloissa. Hänen töitään on ollut Suomen ulkopuolella taidenäyttelyissä mm. Hämeenlinnan taiteilijaseuran näyttelyssä Weimarissa ja Hämeenlinnan kaupunginmuseon näyttelyssä Kalinissa.

## Lähteet
Parfondeval (Aisne)

**Parfondeval** on kunta Ranskan pohjoisella Hauts-de-Francen alueella Aisnen departementissa. Entisellä Picardien hallintoalueella sijaitsevassa kunnassa on noin 150 asukasta.

Parfondeval sijaitsee noin 180 metrin korkeudella merenpinnasta ja noin 68 kilometriä Reimsin kaupungista pohjoiseen. 

Kunta on valittu kauneimpien ranskalaiskylien järjestön *[[Les Plus Beaux Villages de France]]* jäseneksi. Hauts-de-Francen alueelta järjestöön kuuluu Parfondevalin lisäksi vain Gerberoyn kylä Oisen departementissa..

## Lähteet
Niebla

**Niebla** on kaupunki Huelvan maakunnassa Espanjassa. Nieblan väkiluku oli 4098 vuoden 2016 alussa.

Nieblan nähtävyyksiä ovat Tinto-joen yli kulkeva roomalaisaikainen silta (Puente Romano), Nieblan linna (Castillo de Niebla tai Castillo de los Guzmanes) ja mudéjar-tyylinen kirkko (Iglesia Nuestra Señora la Granada).

## Kuvia

Puente Romano sobre el río Tinto. Niebla, Huelva.jpeg|Puente Romano
Iglesia de Santa María de la Granada de Niebla.JPG|Iglesia de Santa María de la Granada
MuralhasNiebla.JPG|Kaupunginmuuri
Puerta del Buey. Muralla de Niebla.JPG|Puerta del Buey


## Lähteet
BBC Kids

**BBC Kids** olli kanadalainen englanninkielinen kaapelin ja satelliitin välityksellä näkyvä lapsille suunnattu televisiokanava, jonka omistavat Knowledge West Communications ja BBC.
Gerberoy

**Gerberoy** on kunta Ranskan pohjoisella Hauts-de-Francen alueella Oisen departementissa. Entisellä Picardien hallintoalueella sijaitsevassa kunnassa on vajaa sata asukasta.

Kunta muodostuu lähinnä kylästä, joka on rakennettu kukkulalle ja sijaitsee 83 kilometriä Pariisista pohjoiseen ja 51 kilometriä Amiensista lounaaseen. Kylän nähtävyyksiin kuuluu 1000–1400-luvulta peräisin oleva kirkko *Collégiale Saint-Pierre de Gerberoy*. Ristikkotaloistaan tunnettu Gerberoy on valittu kauneimpien ranskalaiskylien järjestön *[[Les Plus Beaux Villages de France]]* jäseneksi. Hauts-de-Francen alueelta järjestöön kuuluu Gerberoyn lisäksi vain Parfondevalin kylä Aisnen departementissa..

## Lähteet

## Aiheesta muualla
Triklooritrifluorietaani

**Triklooritrifluorietaani** (C2Cl3F3) eli **CFC-113** tai **freon 113** on CFC-yhdisteisiin kuuluva halogenoitu orgaaninen yhdiste. Yhdistettä on käytetty muun muassa kylmäaineena, kuivapuhdistusaineena sekä liuottimena, mutta näistä käytöistä on luovuttu kehittyneissä maissa vuoteen 2006 mennessä, koska aine on vahingollista otsonikerrokselle.

## Ominaisuudet ja käyttö
Triklooritrifluorietaani on huoneenlämpötilassa väritöntä nestettä, joka haihtuu helposti. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin kuten etanoliin, dietyylieetteriin ja bentseeniin. Triklooritrifluorietaani on suhteellisen stabiili yhdiste eikä se reagoi helposti monien muiden kloorattujen hiilivetyjen tavoin. Triklooritrifluorietaania ei pidetä erityisen myrkyllisenä, mutta hengitettynä se voi aiheuttaa hengenahdistusta, sydämen rytmihäiriöitä ja vaikuttaa keskushermostoon aiheuttaen sekavuutta ja uneliaisuutta.

Yhdistettä valmistetaan fluoraamalla tetrakloorieteeniä vetyfluoridilla.Triklooritrifluorietaania on käytetty jäähdytysnesteenä kylmälaitteissa. Tärkeä käyttökohde on ollut myös kuivapuhdistusaineena muun muassa metallien puhdistamisessa ja elektroniikkateollisuudessa. Ainetta on käytetty myös liuottimena uutoissa, erityisesti uutettaessa öljyjä ja rasvoja, ja palonsammutusaineena. Triklooritrifluorietaanin käytöstä on luvuttu, koska se tuhoaa otsonikerrosta ja se on pyritty korvaamaan muun muassa diklooripentafluoripropaanin isomeereillä.Yhdistettä käytetään myös lähtöaineena valmistettaessa klooritrifluorieteeniä.

## Lähteet
Nikola Ogrodníková

**Nikola Ogrodníková** (s. 18. elokuuta 1990) on tšekkiläinen yleisurheilija. Hänen ennätyksensä keihäänheitossa on Offenburgissa 26. toukokuuta 2019 heitetty 67,40 metriä.

Hengelossa käydyissä yleisurheilun alle 20-vuotiaiden Euroopan-mestaruuskilpailuissa 2007 Ogrodníková saavutti seitsenottelussa pronssia tuloksella 5607 pistettä. Saman vuoden alle 18-vuotiaiden MM-kilpailuissa Ostravassa hän oli seitsenottelussa seitsemäs. Seuraavana vuonna Bydgoszczissa pidetyissä alle 20-vuotiaiden maailmanmestaruuskilpailuissa hän sijoittui keihäänheitossa kahdeksanneksi 53,94 metrin pituisella heitollaan. Samoissa kisoissa Ogrodníková oli seitsenottelussa 22. tuloksella 4735 pistettä. Hän sijoittui Novi Sadin alle 20-vuotiaiden EM-kilpailuissa 2009 seitsemänneksi 100 metrin aitajuoksussa ajalla 14,03.

Aikuisten tasolla Ogrodníková osallistui yleisurheilun Euroopan-mestaruuskilpailuihin 2014 naisten keihäänheitossa mutta jäi karsintaan tuloksella 53,15. Kuortaneen eliittikisoissa 17. kesäkuuta 2017 hän sijoittui naisten keihäässä kolmanneksi tuloksella 58,32 metriä. Hän karsiutui keihäänheiton loppukilpailusta Lontoon MM-kilpailuissa 2017. Hän saavutti hopeaa Berliinin EM-kilpailuissa 2018 tuloksella 61,85. Dohan MM-kilpailuissa 2019 hän sijoittui 11:nneksi. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän sijoittui kahdeksanneksi tuloksella 60,18. Saman vuoden Münchenin EM-kilpailuissa hän oli kahdestoista. Hän karsiutui loppukilpailusta Budapestin MM-kilpailuissa 2023.

## Lähteet
Kris Dunn

**Kristofer Michael Dunn** (s. 18. maaliskuuta 1994 New London, Connecticut) on yhdysvaltalainen koripalloilija, pelipaikaltaan pelintekijä.

Dunn antoi 4. tammikuuta 2019 pelatussa ottelussa Pacersiä vastaan 17 koriin johtanutta syöttöä.

Marraskuussa 2020 Bulls ei jatkanut Dunnin sopimusta tehden tästä vapaan pelaajan. Hän teki tämän jälkeen sopimuksen Atlanta Hawksin kanssa.

## Lähteet

## Aiheesta muualla
* Dunn NBA.com-sivustolla 
* Kris Dunn Stats Basketball-Reference.com
Rikas, laiha ja kaunis

**Rikas, laiha ja kaunis** on Marjaana Aumaston vuonna 2007 ilmestynyt, Kirjayhtymän julkaisema romaani. Tulevaisuuden naisten hallitsemaan yhteiskuntaan sijoittuva teos on satiiri sukupuolirooleista.

## Lähteet

## Aiheesta muualla
* Soikkeli, Markku: Suurnaiset pelastavat Suomen miehiltä. *Satakunnan kansa* 1996.
Etiopian keisarikunta

**Etiopian keisarikunta** (, ) tai **Abessinia** oli keisarikunta nykyisten Etiopian ja Eritrean alueella vuodesta 1137 vuoteen 1974, jolloin se kaatui sotilasvallankaappauksen yhteydessä. Etiopian viimeinen keisari oli Haile Selassie.

## Aiheesta muualla

* Abessinian esiripun takaa. Kuningasten kuninkaan salaperäinen valtakunta, Helsingin Sanomat, 01.08.1935, nro 203, s. 4, Kansalliskirjaston digitaaliset aineistot
Julie Bishop

**Julie Isabel Bishop** (s. 17. heinäkuuta 1956 Lobethal, Etelä-Australia) on australialainen poliitikko, joka toimi maansa ulkoministerinä 2013–2018.

## Elämä ja ura

Julie Bishopin vanhemmat pitivät hedelmätarhaa Basket Rangessa Etelä-Australiassa. Hän suoritti Adelaiden yliopistossa oikeustieteen tutkinnon (*Bachelor of Laws*) vuonna 1978. Bishop työskenteli juristina Adelaidessa ja Perthissä, kunnes hänet valittiin Australian edustajainhuoneeseen Liberaalipuolueen ehdokkaana länsiaustralialaisesta Curtinin vaalipiiristä vuonna 1998. Hän toimi pääministeri John Howardin hallituksessa ensin vanhusasiainministerinä vuosina 2003-2006 ja sitten opetus- ja tiedeministerinä sekä naisasiainministerinä vuosina 2006-2007.http://www.aph.gov.au/Senators_and_Members/Parliamentarian?MPID=83P Hon Julie Bishop MP] *aph.gov.au*. Australian parlamentti. Viitattu 8.7.2017.

Bishop valittiin Liberaalipuolueen varajohtajaksi vuonna 2007. Puolueen ollessa oppositiossa vuosina 2007-2013 hän toimi varjohallituksen työministerinä, valtiovarainministerinä, ulkoministerinä ja kauppaministerinä. Liberaalipuolueen palattua hallitukseen vuonna 2013 Bishop nimitettiin Australian ensimmäiseksi naispuoliseksi ulkoministeriksi. Hän on hoitanut tätä virkaa ensin Tony Abbottin ja sitten Malcolm Turnbullin hallituksessa. Bishopilla oli merkittävä rooli useita australialaisia kuolonuhreja vaatineiden MH370-lennon katoamisen ja MH17-lennon alasampumisen diplomaattisessa selvittelyssä vuonna 2014.

## Lähteet

## Aiheesta muualla

* Julie Bishopin kotisivut 
* The Guardian uutisia Julie Bishopista
GP3 Itävallan Grand Prix 2017

**GP3 Itävallan Grand Prix 2017** oli GP3-kauden 2017 toinen osakilpailu, joka ajettiin 8.–9. heinäkuuta Red Bull Ringin moottoriradalla Itävallassa.

## 1. Kilpailu (Lauantain kilpailu, 24 kierrosta)
Paalupaikalta lähtenyt George Russell piti kärkipaikkansa startissa. Häntä seurasi Jack Aitken. Ensimmäisessä mutkassa Julien Falchero osui Niko Karin autoon, ja Kari pyörähti. Falchero sai 10 sekunnin aikarangaistuksen kolarista. Kari joutui myöhemmin keskeyttämään. Toisessa mutkassa Anthoine Hubert syöksyi sisäpuolelle ja törmäsi Leonardo Pulciniin, joka puolestaan törmäsi Steijn Schothorstiin. Pulcini ja Schothorst keskeyttivät ja Hubert sai 10 sekunnin aikarangaistuksen kolarin aiheuttamisesta. Virtuaalinen turva-auto tuli radalle.

Ryan Tveter onnistui ohittamaan tallikaverinsa Giuliano Alesin virtuaalisen turva-auton poistuttua. Tveter piti Alesin takanaan ruutulipulle saakka, ja oli kilpailun viides. ART Grand Prix otti nelosvoiton, kun George Russell voitti, Jack Aitken oli toinen, Anthoine Hubert kolmas ja Nirei Fukuzumi neljäs. Aikarangaistus pudotti Hubertin neljänneksi.

## 2. Kilpailu (Sunnuntain kilpailu, 18 kierrosta)
Raoul Hyman piti kärkipaikkansa startissa. Toisesta ruudusta lähtenyt Alessio Lorandi putosi startissa muutaman sijan ja toiseksi nousi Giuliano Alesi. Ryan Tveter oli kolmantena, mutta tippui kilpailun edetessä viidenneksi Nirei Fukuzumin ja Anthoine Hubertin taakse. Kierroksella 9 Bruno Baptista ajoi mutkan 7 leveäksi, josta hänen autonsa pomppasi kanttareiden päältä, ja Baptista joutui keskeyttämään kilpailunsa. Hän satutti ilmalennossa selkänsä.

Niko Kari ajoi sijalla 11, mutta kohtasi teknisiä ongelmia, ja joutui tulemaan varikolle. Kari pääsi mukaan kilpailuun, mutta jäi kärjestä kierroksen. Viimeisellä kierroksella Dorian Boccolacci törmäsi Alessio Lorandin autoon, vieden häneltä takasiiven, ja itse meni kolmesti "katon kautta ympäri". Hän sai seuraavaan kilpailuun 3 lähtöruudun rangaistuksen.

Voittoon ajoi Raoul Hyman ensimmäistä kertaa GP3-urallaan. Hänestä tuli myös ensimmäinen eteläafrikkalainen, joka onnistui voittamaan GP3-kilpailun, sekä nousemaan palkintokorokkeelle. Giuliano Alesi oli toinen, ja palkintosija oli myös hänen uransa ensimmäinen GP3:ssa. Nirei Fukuzumi oli kolmas, ja sillä sijalla hän pysyi kuljettajien pisteissä ensimmäisenä.

## Sijoitukset GP-viikonlopun jälkeen

## Katso myös
* Itävallan Grand Prix 2017
* Formula 2 Itävallan Grand Prix 2017
Lentopallon maailmanliiga 2017

**[[Lentopallon maailmanliiga]]ssa** pelasi kaudella 2017 36 joukkuetta. Alkusarja pelattiin kolmessa ryhmässä, ryhmien ottelut koottiin yhteen sarjataulukkoon. Ykkös- ja kakkosryhmissä kullekin joukkueelle tuli kaudessa yhdeksän ja kolmosryhmässä kuusi ottelua. Lopuksi pelattiin kussakin ryhmässä lopputurnaus. Edelliskauden joukkueista Kuuba ja Puerto Rico luopuivat paikoistaan, joten mukaan pääsivät ensikertalaisina Euroopan liigan 2016 parhaat joukkueet Itävalta ja Viro. Maailmanliigan lopputurnaus pelattiin Curitibassa, Brasiliassa 4. - 8.heinäkuuta. 

## Alkusarjan taulukot

Sijoituksen ryhmässä määrää ensisijaisesti voitettujen otteluiden määrä ja vasta niiden ollessa tasan ottelupisteet.

### Ryhmä 1

### Ryhmä 2

### Ryhmä 3

## Loppupelit

### Ryhmä 3
Ryhmän lopputurnaus pelattiin Leónissa, Meksikossa 17.-18.kesäkuuta. 

### Ryhmä 2
Ryhmän lopputurnaus pelattiin Gold Coastissa, Australiassa 24.-25.kesäkuuta. 

### Maailmanliigan lopputurnaus
Liigan lopputurnaus pelattiin Curitibassa, Brasiliassa 4.-8.heinäkuuta.

#### Lohko J1

#### Lohko K1

#### Välierät

#### Mitaliottelut

## Lopputulokset

## Katso myös

Suomen joukkue lentopallon Maailmanliigassa 2017

## Lähteet

* http://worldleague.2017.fivb.com/en
Arlempdes

**Arlempdes** (lausutaan [aʁlɑ̃d], kuten *Arlandes*) on kunta Ranskan Auvergnen alueella Haute-Loiren departementissa. Sen asukasluku on noin 130.

Noin seitsemän kilometriä Lyonin ja Toulousen väliseltä valtatieltä N88 ja 27 kilometriä etelään Le Puy-en-Velaystä sijaitseva kunta tunnetaan Arlempdesin linnan raunioista, joilta avautuvat hyvät näkymät ympäristöön. Vuoren rinteessä muurien ympäröimä keskustaajama on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Lähteet

## Aiheesta muualla
Blesle

**Blesle** [blel] on kunta Ranskan Auvergnen alueella Haute-Loiren departementissa. Sen asukasluku vuonna 2014 oli 622. Blesle sijaitsee samannimisessä kantonissa Briouden arrondissementissa.

Bleslessä on toiminut 800-luvulla perustettu benediktiiniläisluostari, josta on jäljellä joitakin raunioita. 1300-luvulla rakennetusta Saint-Martin-kirkosta on jäljellä gargoilein koristettu torni. Kylä on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Lähteet

## Aiheesta muualla
*Bleslen matkailusivusto
Lavaudieu

**Lavaudieu** on kunta Ranskan Auvergnen alueella Haute-Loiren departementissa. Sen asukasluku vuonna 2010 oli 225. Sanouire-joen varressa sijaitseva kylä on rakentunut 1000-luvulla perustetun benediktiiniläisluostarin ympärille. Kunnan nimi on lyhentynyt sanoista *la vallée de Dieu*, ”Jumalan laakso”. Luostarista on säilynyt poikkeuksellisen monta rakennusta, muun muassa kirkko. Luostarirakennukset ovat avoinna kesäisin.

Lavaudieu on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Lähteet

## Aiheesta muualla
Pradelles (Haute-Loire)

**Pradelles** on kunta Ranskan Auvergnen alueella Haute-Loiren departementissa. Sen asukasluku vuonna 2014 oli 580. 

Pradelles sijaitsee 31 kilometrin päässä departementin pääkaupungista Le Puy-en-Velaystä. Se on ollut suosittu pysähdyspaikka niin kauppiaille kuin Santiago de Compostelaan matkaaville pyhiinvaeltajille. Kylässä on työhevosille omistettu museo.

Lavaudieu on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Lähteet

## Aiheesta muualla
Malina (Malinan albumi)

**Malina** () on bulgarialaisen pop-folk-laulaja Malinan toinen albumi. Sen julkaisi levy-yhtiö Payner vuonna 2003.

## Kappaleet
# Leden svyat
# Samo me običay
# Tragvam si
# Kaži običam te
# Lyubovta e
# Samo mig (remix)
# Samo me običay (remix)
# Običam ludo лудо
# Dve oči
# Ne plači, zamalči
# Ostani
# Samo mig

## Aiheesta muualla
* ''Malina'' discogs.com -sivustolla
Montpeyroux (Puy-de-Dôme)

**Montpeyroux** on kunta Ranskan Auvergne-Rhône-Alpesin alueella Puy-de-Dômen departementissa. Sen asukasluku vuonna 2014 oli 346. 

Montpeyroux sijaitsee A75-moottoritien varrella vain 15 kilometriä etelään Clermont-Ferrandin kaupungista. Kunnan nimi tulee sanoista *mont pierreux*, ”kivinen vuori”, ja kunta on noin 460 metriä merenpinnan yläpuolella. Kylän keskellä kohoaa 1200-luvulla rakennettu linnoitustorni. Kylää ympäröivästä muurista on jäljellä portti.

Montpeyroux on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi. 23 kilometriä kaakkoon on toinen järjestön jäsenkylä Usson.

## Lähteet

## Aiheesta muualla
Usson (Puy-de-Dôme)

**Usson** [ysɔ̃] on kunta Ranskan Auvergne-Rhône-Alpesin alueella Puy-de-Dômen departementissa. Sen asukasluku vuonna 2014 oli 271. 

Usson sijaitsee vanhan tulivuoren länsirinteessä 45 kilometriä kaakkoon Clermont-Ferrandin kaupungista. Kylän keskellä kohoaa suuri Neitsyt Mariaa esittävä patsas.

Usson on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi. 23 kilometriä luoteeseen on toinen järjestön jäsenkylä Montpeyroux.

## Lähteet

## Aiheesta muualla
VIP-ăt

**VIP-ăt** () on bulgarialaisen pop-folk-laulaja Sofi Marinovan albumi. Sen julkaisi levy-yhtiö Sunny Music vuonna 2009.

## Kappaleet
# Lyubovni dumi
# Samo ti
# Sladak si, palav si
# Da ili ne
# Tolkova silno (feat. Ustata)
# Žensko carstvo
# Zemen ray
# Po-dobar si
# Čavoreya gudoloreya
# Čuždi ustni (feat. Ustata)
Zaire

**Zairen tasavalta** () oli valtio nykyisen Kongon demokraattisen tasavallan alueella. Maan itsevaltainen presidentti oli Mobutu Sese Seko. Hän kaappasi vallan 1965 ja nimesi valtion Zaireksi. Hän oli maan presidenttinä vuoteen 1997, jolloin hänet syrjäytettiin ja karkotettiin maasta. Sen jälkeen maan nimi muutettiin Kongon demokraattiseksi tasavallaksi.

## Lähteet

## Aiheesta muualla
Ronald Magill

**Ronald Edmund Magill** (21. huhtikuuta 1920 Hull, East Riding of Yorkshire – 6. syyskuuta 2007 Lontoo) oli englantilainen näyttelijä, jonka tunnetuin rooli oli Amos Brearly brittiläisessä saippuasarjassa *[[Emmerdale]]*, jossa hän näytteli vuosina 1972–1995.

## Nuoruus
Ronald Magill syntyi Hullissa, East Riding of Yorkshiressä vuonna 1920. Yhdeksänvuotiaana Magill lähetettiin orpokotiin hänen opettajana työskennelleen isänsä kuoltua. Koulut käytyään Magill työskenteli rengasmyyjänä, ja toisen maailmansodan aikana hän palveli viestintäjoukoissa.

## Ura
Sodan päätyttyä Magill teki näyttämöensiesiintymisensä sirkusteltassa esiintyvän teatteriryhmän kanssa. Vuonna 1961 hänet kutsuttiin Belgrade Theatren jäseneksi. Siellä työskennellessään hän esiintyi muun muassa John Gielgudin ja Vanessa Redgraven kanssa. 

Belgrade Theatren jätettyään Magill liittyi Nottingham Playhouse -teatteriin, jossa hän näytteli ja työskenteli taiteellisena johtajana yhdeksän vuoden ajan. Tuona aikana hän esiintyi muun muassa näytelmässä Mitta mitasta, jossa hän esitti Escalusta. Magill näytteli myös muutamassa Bristol Old Vic Theatre Schoolin näytelmässä.

Vuonna 1972 Magill valittiin pubinpitäjä Amos Brearlyn rooliin saippuasarjaan *Emmerdale Farm* (myöhemmin pelkkä *Emmerdale*). Amos oli Magillin ensimmäinen merkittävä televisiorooli: tätä ennen hänellä oli ollut muutamia pieniä rooleja televisiosarjoissa ja elokuvissa, kuten esimerkiksi elokuvassa *[[Julius Caesar (vuoden 1970 elokuva)|Julius Caesar]]*. Magill näytteli Amosia vakituisesti vuoteen 1991 asti, mutta hän vieraili sarjassa vuosina 1992–1995.

## Yksityiselämä
Magill oli parisuhteessa David Soarin kanssa 32 vuoden ajan tämän kuolemaan 1997 asti. Magill kuoli 87-vuotiaana 6. syyskuuta 2007.

## Lähteet
Roller Derby Suomi Cupin kausi 2017

**Kausi 2017** oli Roller Derby Suomi Cupin viides kausi. Tällä kaudella ei pelattu runkosarjaa. Finaaliturnaus pelattiin 8.7. Tampereen messu- ja urheilukeskuksen C-hallissa Tampereella osana SM-viikko tapahtumaa. Mestaruuden voitti Helsinki Roller Derby. 

## Otteluohjelma

## Lähteet
Saint-Saturnin (Puy-de-Dôme)

**Saint-Saturnin** on kunta Ranskan Auvergne-Rhône-Alpesin alueella Puy-de-Dômen departementissa. Sen asukasluku vuonna 2014 oli 1&nbsp;118. 

Saint-Saturnin sijaitsee Monne-joen laaksossa parikymmentä kilometriä etelään Clermont-Ferrandin kaupungista ja kuuluu sen esikaupunkialueeseen. Pohjoisessa kunnan rajanaapuri on Chanonat, koillisessa Saint-Amant-Tallende, kaakossa Saint-Sandoux, etelässä Olloix, lounaassa Cournols, lännessä Aydat ja luoteessa Saint-Genès-Champanelle.

Saint-Saturnin oli aiemmin kauneimpien ranskalaiskylien järjestön *[[Les Plus Beaux Villages de France]]* jäsen.

## Lähteet

## Aiheesta muualla
Saint-Floret

**Saint-Floret** on kunta Ranskan Auvergne-Rhône-Alpesin alueella Puy-de-Dômen departementin eteläosassa. Sen asukasluku vuonna 2014 oli 263. 

Saint-Floret’n läpi kulkee Allier-joen sivujoki Couze Pavin. Kunnan rajanaapureita ovat koillisessa Clémensat, idässä Saint-Vincent, etelässä Tourzel-Ronzières, lounaassa Courgoul, lännessä Saurier ja luoteessa Montaigut-le-Blanc ja Creste.

Saint-Floret oli vuoteen 2015 asti kauneimpien ranskalaiskylien järjestön *[[Les Plus Beaux Villages de France]]* jäsen.

## Lähteet

## Aiheesta muualla
Chrystia Freeland

**Christina Alexandra "Chrystia" Freeland** (s. 8. helmikuuta 1968, Peace River, Alberta, Kanada) on kanadalainen poliitikko, toimittaja ja kirjailija. Hän on toiminut Kanadan ulkoministerinä tammikuusta 2017 lähtien.

## Elämä ja ura

Freeland on suorittanut historian ja kirjallisuuden tutkinnon Harvardin yliopistossa ja opiskellut Rhodes-stipendin turvin myös Oxfordin yliopistossa. Hän aloitti journalistisen uransa useiden eri medioiden kirjeenvaihtajana Ukrainassa. Myöhemmin hän toimi useissa johtotehtävissä *[[Financial Times]]* -lehdessä, muun muassa lehden Moskovan-toimiston päällikkönä ja koko lehden apulaispäätoimittajana. Freeland on ollut myös *[[The Globe and Mail]]* -lehden apulaispäätoimittaja ja Thomson Reuters -mediayhtiön toimitusjohtaja. Hän on kirjoittanut kirjat *Sale of the Century: Russia's Wild Ride from Communism to Capitalism* ja *Plutocrats: The Rise of the New Global Super-Rich*.

Freeland valittiin Kanadan edustajainhuoneeseen Liberaalipuolueen ehdokkaana Toronto Centre -vaapiirin täytevaalissa marraskuussa 2013. Lokakuussa 2015 hänet valittiin uudelleen edustajainhuoneeseen torontolaisesta University-Rosedalen vaalipiiristä. Marraskuusta 2015 lähtien hän toimi ulkomaankauppaministerinä Justin Trudeaun hallituksessa, jolloin hän edisti Kanadan ja EU:n vapaakauppasopimuksen allekirjoittamista.

Tammikuussa 2017 Freeland nimitettiin Kanadan ulkoministeriksi. Tämä herätti huomiota, koska hänet tunnetaan Venäjän arvostelijana, ja Venäjä oli vuonna 2014 kieltänyt häneltä maahantulon. Nimityksen aikaan kohua herätti myös erityisesti Venäjä-mielisten lähteiden levittämä paljastus siitä, että Freelandin ukrainalaissyntyinen isoisä Michael Chomiak oli toiminut toisen maailmansodan aikana Krakovassa julkaistun *Krakivski visti* -lehden päätoimittajana. Paljastusten mukaan saksalaisen sotasensuurin alaisuudessa toiminut ukrainalaismielinen lehti julkaisi sarjan juutalaisvastaisia kirjoituksia kesällä 1943.

Freeland puhuu englantia, ranskaa, ukrainaa, venäjää ja italiaa. Hän asuu puolisonsa ja kolmen lapsensa kanssa Torontossa.

## Lähteet

## Aiheesta muualla

* Chrystia Freelandin kotisivut
Fougerolles (Haute-Saône)

**Fougerolles** on kunta itäisessä Ranskassa Haute-Saônen departementissa Burgundi-Franche-Comtén alueella.

Kunnan erikoisuuksia on paikallinen kirsikkaviini *Kirsch de Fougerolles*.

## Lähteet

## Aiheesta muualla
Charroux (Allier)

**Charroux** on kunta Ranskan Auvergne-Rhône-Alpesin alueella Allier'n departementin eteläosassa, noin 60 kilometriä pohjoiseen Clermont-Ferrandista. Sen asukasluku vuonna 2014 oli 374. 

Ristikkotaloistaan sekä kivisistä porteistaan, penkeistään ja kaivoistaan tunnettu Charroux on kauneimpien ranskalaiskylien järjestön *[[Les Plus Beaux Villages de France]]* jäsen. Kylässä on kellomuseo ja 1100-luvulta peräisin oleva Johannes Kastajan mukaan nimetty Saint-Jean-Baptiste-kirkko.

## Lähteet

## Aiheesta muualla
La Garde-Adhémar

**La Garde-Adhémar** on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 1&nbsp;028, noin kaksinkertainen vuoteen 1968 verrattuna. Kunta kuuluu Le Tricastinin kantoniin Nyonsin arrondissementissa.

La Garde-Adhémar sijaitsee noin 25 kilometriä etelään departementin pääkaupungista Montélimarista. Kunnan alueen läpi kulkevat Rhône-joen haara Berre sekä Pariisista Marseilleen johtavat A7-moottoritie ja TGV-rata.

Kukkulalla sijaitsevassa kylässä on muun muassa laaja yrttipuutarha. Kylän itäpuolella on Le Val des Nymphes -puisto ja sen vanha luostari.

La Garde-Adhémar on kauneimpien ranskalaiskylien järjestön *[[Les Plus Beaux Villages de France]]* jäsen. Drômen departementissa on kolme muutakin järjestön jäsenkylää: Mirmande, Montbrun-les-Bains ja Le Poët-Laval.

## Lähteet

## Aiheesta muualla
Mirmande

**Mirmande** on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 532. Kunta kuuluu Loriol-sur-Drômen kantoniin Valencen arrondissementissa ja sijaitsee Rhône-joen itäpuolella Valencen ja departementin pääkaupungin Montélimarin puolessavälissä. Kunnan länsipuolelta kulkee Pariisista Marseilleen johtava A7-moottoritie.

Mirmande on kauneimpien ranskalaiskylien järjestön *[[Les Plus Beaux Villages de France]]* jäsen. Drômen departementissa on kolme muutakin järjestön jäsenkylää: La Garde-Adhémar, Montbrun-les-Bains ja Le Poët-Laval.

## Lähteet

## Aiheesta muualla
Aarne Kallioniemi

**Aarne Ilmari Kallioniemi**, sukunimi vuoteen 1905 *Jahnsson* (22. kesäkuuta 1887 Kustavi – 2. marraskuuta 1955 Tampere) oli suomalainen rehtori, opetusneuvos ja kirjanpidon oppikirjojen tekijä.

Kallioniemen vanhemmat olivat filosofian tohtori Adolf Waldemar Jahnsson ja Ida Sofia Magdalena Helander. Hän pääsi ylioppilaaksi Turun klassillisesta lyseosta 1905 ja valmistui filosofian kandidaatiksi 1909 ja maisteriksi 1927. Kallioniemi teki opintomatkan Saksaan vuonna 1913.

Kallioniemi oli opettajana Iisalmen yhteiskoulussa 1909–1911, Joensuun kauppakoulun kirjanpidon ym. aineiden opettajana 1912–1918 sekä Raahen Porvari- ja Kauppakoulun opettajana 1918–1919. Hän toimi Tampereen kauppaoppilaitoksessa kirjanpidon lehtorina vuodesta 1919 alkaen ja oppilaitoksen rehtorina vuodesta 1943 alkaen. Kallioniemi oli myös Tampereen teknillisen oppilaitoksen kirjanpidon opettajana 1920–1943. Hän sai opetusneuvoksen arvonimen vuonna 1952.

Aarne Kallioniemi oli naimisissa vuodesta 1925 konekirjoituksen opettaja Elli Sofia Pulkkisen kanssa. Kallioniemen sisaruksia olivat taloustieteilijä, professori Yrjö Jahnsson, opettaja, kansanedustaja Alli Kallioniemi sekä eduskunnan pikakirjoittaja Kaarlo Kallioniemi.

## Teoksia
Nimellä *Aarne I. Kallioniemi*:
* *Kaksinkertaisen italialaisen kirjanpidon perusteet : oppikirja kirjanpidon alkeisopetusta varten kauppaoppilaitoksissa ja kauppa-apulaiskouluissa sekä itseopiskelua varten*. Otava 1915
* *Kaksinkertaisen kirjanpidon perusteet : oppikirja kirjanpidon opetusta varten keskikouluissa ja kansakoulujen jatkokursseilla, kirjanpidon alkeisopetusta varten kauppaoppilaitoksissa sekä itseopiskelua varten*. Otava 1915, 2. korj. painos 1920, 3. painos 1923, 4. painos 1929
* *Käytännöllinen kirjanpito : oppikirja kirjanpidon opetusta varten keskikouluissa, kauppa-apulaiskouluissa, ammattikouluissa, seminaareissa, vapaa- ja työväenopistoissa, kirjanpidon alkeisopetusta varten kauppaoppilaitoksissa sekä itseopiskelua varten*. Otava 1936, 3. uusittu ja lisätty painos 1943, 4. uuden kirjanpitolain mukaisesti sovellettu painos 1946, 6. uus. painos 1953, 8. tark. painos 1960, 9. painos 1962  (4.painos ja uudemmat nimellä *Käytännöllinen kirjanpito : keskikouluihin, liike-apulaiskouluihin, teknillisiin oppilaitoksiin, ammattikouluihin, seminaareihin, kansalais- ja työväenopistoihin, kansakoulujen jatkoluokille sekä kauppaoppilaitoksissa alkeisopetukseen ynnä itseopiskeluun soveltuva kirjanpidon oppikirja*) 
* *Liikevaihtoveron pikaopas kirjanpitäjille : "Käytännöllisen kirjanpidon" täyteliite*. Otava 1942, 2. painos 1947

## Lähteet
Montbrun-les-Bains

**Montbrun-les-Bains** on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 421. Kunta kuuluu Nyons et Baronnies -kantoniin Nyonsin arrondissementissa. Se on yksi 86 kunnasta, jotka muodostavat vuonna 2015 perustetun alueellisen luonnonpuiston Parc naturel régional des Baronnies provençales.

Montbrun-les-Bainsin naapurikuntia ovat pohjoisessa Aulan, koillisessa Mévouillon, idässä Barret-de-Lioure, kaakossa Ferrassières, etelässä Vauclusen departementin Aurel, lounaassa ja lännessä Reilhanette sekä luoteessa Plaisians. 

Kukkulan rinteellä keskellä laventeliviljelmiä sijaitseva Montbrun-les-Bains on vanhojen kaupunginmuurien ympäröimä. Kylään kuljetaan kellotornin juuressa olevan portin kautta. Kylä on antiikin Rooman ajoista tunnettu lähteistään ja kylpylöistään, mutta kylpylätoiminnan kaupallinen huippu ajoittui 1800-luvulle.

Montbrun-les-Bains on kauneimpien ranskalaiskylien järjestön *[[Les Plus Beaux Villages de France]]* jäsen. Drômen departementissa on kolme muutakin järjestön jäsenkylää: La Garde-Adhémar, Mirmande ja Le Poët-Laval.

## Lähteet

## Aiheesta muualla
Orania (täsmennyssivu)

**Orania** voi tarkoittaa ainakin seuraavia:

*Orania, vuonna 1990 perustettu pelkästään afrikaanereille tarkoitettu kaupunki Etelä-Afrikassa
*Oranian ruhtinaskunta, vuosina 1163–1713 Ranskan Provencessa sijainnut valtio
**[[Orania (kasvisuku)|Orania]]*, palmukasvien suku
**[[Orania (nilviäissuku)|Orania]]*, kotiloiden suku
*Orania-Nassau, Alankomaiden hallitsijasuku, hallinnut lyhytaikaisesti myös Englantia
*Oranian prinssi, Alankomaiden perintöruhtinaalle kuuluva arvonimi
*oranialaisuus, nimitys erilaisille rojalistisille suuntauksille Alankomaissa, Belgiassa ja Luxemburgissa
*oranialaisuus, Pohjois-Irlannissa Oranialaisveljeskuntaan liittyvä protestanttinen unionismi
Dallara GP3/16

**Dallara GP3/16** on italialaisen Dallaran valmistama kilpa-auto, jolla on kilpailtu GP3 -sarjassa vuodesta 2016 lähtien. Auto julkistettiin 3. syyskuuta 2015 Italian Monzassa. Autolla tehtiin debyytti Espanjan GP:ssä 2016, jonka ensimmäisen kilpailun voittoon ajoi ART Grand Prix -tallin kuljettaja Charles Leclerc.

## Lähteet

## Aiheesta muualla
Tournemire (Cantal)

**Tournemire** on kunta Ranskan Auvergne-Rhône-Alpesin alueella Cantalin departementissa Doire-joen laaksossa. Sen asukasluku vuonna 2014 oli 126. 

Tournemire kuuluu Saint-Cerninin kantoniin Aurillacin arrondissementissa. Naapurikuntia ovat pohjoisessa Saint-Projet-de-Salers, kaakossa Girgols ja lännessä Saint-Cernin. Departementin pääkaupunki Aurillac sijaitsee noin 25 kilometriä Tournemirestä etelään. Suurempia kaupunkeja ovat luoteessa Limoges ja koillisessa Clermont-Ferrand, joihin molempiin on runsaan kahden tunnin ajomatka.

Tournemire on kauneimpien ranskalaiskylien järjestön *[[Les Plus Beaux Villages de France]]* jäsen. Puolen tunnin ajomatkan päässä pohjoisessa on toinen järjestön jäsenkylä, Salers.

## Lähteet

## Aiheesta muualla
Le Poët-Laval

**Le Poët-Laval** on kunta Ranskan Auvergne-Rhône-Alpesin alueella Drômen departementissa. Sen asukasluku vuonna 2014 oli 919. Kunta kuuluu Dieulefit’n kantoniin Nyonsin arrondissementissa.

Le Poët-Lavalin historiallinen keskustaajama sijaitsee parikymmentä kilometriä Montélimarin kaupungista itään laventeli- ja vehnäpeltojen ympäröimällä kukkulalla. Kylässä sijaitsee Ranskan uskonsotien ajan protestanttiperinnettä vaaliva museo. 

Kunta on kauneimpien ranskalaiskylien järjestön *[[Les Plus Beaux Villages de France]]* jäsen. Drômen departementissa on kolme muutakin järjestön jäsenkylää: La Garde-Adhémar, Mirmande ja Montbrun-les-Bains.

## Lähteet

## Aiheesta muualla
Aerosoft

**Aerosoft GmbH** on saksalainen videopelejä ja simulaatiopelejä julkaiseva ja kehittävä yritys, joka on perustettu vuonna 1991.

Yritys on perustettu koulutusohjelmia tekevänä yrityksenä mutta julkaisee myös videopelejä.

## Tuotteet
Yritys on julkaissut muun muassa *[[OMSI – Der Omnibussimulator]]* pelin sekä useita laajennuksia *[[Microsoft Flight Simulator]]* -sarjaan ja *[[X-Plane]]* -lentosimulaattoriin.

## Aiheesta muualla
* Yrityksen kotisivut 
* Profiili MobyGamesissä
Sid Meier’s Pirates!

**Sid Meier’s Pirates!** (usein lyhyesti **Pirates!**) on Sid Meierin suunnittelema merirosvoaiheinen seikkailupeli. Peli yhdistää toimintaa ja strategiaa.
Pelin on kehittänyt ja julkaissut MicroProse vuonna .

Pelissä voi valita pelaavansa eri aikakausilla ja eri kansallisuuksilla. Peliä voi pelata merirosvona, kaapparina tai merirosvojen metsästäjänä.

Pelistä on julkaistu *Pirates! Gold* -versio vuonna 1993 useille alustoille kuten Amiga CD32, Sega Mega Drive, Macintosh ja Windows.

Pelistä on julkaistu uusintaversio vuonna 2004.

## Vastaanotto
CU Amiga -lehti antoi pelille arvosanaksi 89% arvostelussaan.

## Lähteet

## Aiheesta muualla
* 
* 
* 
*
Kantakaupunki (Seinäjoki)

**Kantakaupunki** on Seinäjoen suuralue. Sen asukasluku oli 12 955 joulukuussa 2015. Siihen kuuluvat pientilastoalueet ovat Seinäjoen keskusta, Itikka, Marttila, Pohja, Rengastie, Uppa, Puukapernaumi, Kivistö läntinen ja Hallila. 

Suuralueella on kaupungin ydinkeskustan lisäksi tätä ympäröiviä rivi-, omakoti- ja kerrostaloalueita. Keskustasta kauimpana sijaitsevat osa-alueet ovat Kivistö läntinen ja Hallila.

## Kaupunginosat
* Hallila
* Itikka 
* Keskusta 
* Länsi-Kivistö 
* Marttila 
* Pohja 
* Puukapernaumi 
* Rengastie 
* Uppa 

## Kuvia

Tiedosto:Seinäjoen matkakeskus.JPG|Seinäjoen rautatieasema
Tiedosto:Epstori Seinäjoki 2016.jpg|Epstori-kauppakeskus
Tiedosto:Nordea Seinäjoki 20190611.jpg|Kalevankatua
Tiedosto:Oikeustalo sign Seinäjoki 20180424.jpg|Seinäjoen oikeustalo sijaitsee Marttilan alueella.
Tiedosto:Ilkka areena katsomo 2.JPG|Seinäjoen pesäpallostadion
Tiedosto:Pohja, Seinäjoki.jpg|Kerrostalo Pohjan kaupunginosassa.


## Lähteet
Sixt-Fer-à-Cheval

**Sixt-Fer-à-Cheval**, aiemmin vain **Sixt**, on kunta itäisen Ranskan Auvergne-Rhône-Alpesin alueella Haute-Savoien departementissa. Sen asukasluku vuonna 2014 oli 773. Pinta-alaltaan kunta on 119 neliökilometriä, jolloin väestötiheys on vain 6,5 henkeä neliökilometrillä.

Kunta kuuluu Clusesin kantoniin Bonnevillen arrondissementissa.

Jylhien Alppien ympäröimä Sixt-Fer-à-Cheval sijaitsee Chamonix’n talviurheilukeskuksesta luoteeseen, linnuntietä parikymmenen ja maanteitse 65 kilometrin päässä. Koillisessa kunta rajoittuu Sveitsin Valais’n kantoniin. 

Kunnan nähtävyyksiin kuuluvat monet vuoripurot ja niiden putoukset, joista suurin on Cascade du Rouget.

Sixt-Fer-à-Cheval on kauneimpien ranskalaiskylien järjestön *[[Les Plus Beaux Villages de France]]* jäsen.

Sixtin nimeen 1990-luvulla lisätty *fer-à-cheval* tarkoittaa hevosenkenkää. Nimi viittaa läheiseen kaarevaan ja 500–700 metriä korkeaan pystysuoraan vuorenjyrkänteeseen *Cirque du Fer-à-Cheval*.

## Lähteet

## Aiheesta muualla
Vuoden eurooppalainen yleisurheilija

**Vuoden eurooppalainen yleisurheilija** on Euroopan yleisurheiluliiton vuosittain jakama palkinto. Se jaettiin ensimmäisen kerran vuonna 1993.

Vuodesta 2014 lähtien Euroopan yleisurheiluliiton vuotuisista urheilijapalkinnoista on käytetty nimeä ”Golden Tracks” (). Palkintokategoriat ovat vuoden eurooppalainen yleisurheilija ja vuoden eurooppalainen nouseva tähti (). Kummassakin kategoriassa on erikseen miesten ja naisten sarja. Ehdokkaat palkintojen saajiksi nimeää tuomarikollegio, ja voittajat valitaan fanien, median edustajien ja Euroopan yleisurheiluliiton (EAA) jäsenliittojen sekä EAA:n asiantuntijapaneelin antamien äänien perusteella.

Vuoden eurooppalainen yleisurheilija -palkinnon saaneet urheilijat, jotka ovat myöhemmin urallaan joutuneet kilpailukieltoon kiellettyjen kilpailukykyä parantavien aineiden käytön takia, saattavat menettää palkintonsa jälkikäteen. Euroopan yleisurheiluliiton neuvosto hyväksyi lukuisten palkintojen peruuttamisen tapaamisessaan Pariisissa 28.–30. huhtikuuta 2017. Päätöksen toteutuminen riippuu laillisuusarvioinnin tuloksista. Sittemmin dopingista kärynneitä palkinnon saajia ovat esimerkiksi Linford Christie, Dwain Chambers, Marija Savinova ja Stephanie Graf. Joka tapauksessa sääntöjen mukaan palkintoa ei voida myöntää sellaiselle urheilijalle, joka on ollut dopingin käytön takia vähintään kahden vuoden mittaisessa kilpailukiellossa.

## Vuoden eurooppalainen yleisurheilija -palkinnon voittajat

## Vuoden eurooppalainen nouseva tähti -palkinnon voittajat

## Lähteet
Johan Falk: Organisaatio Karayan

**Johan Falk: Organisaatio Karayan** (ruots. *Organizatsija Karayan*) on ruotsalainen vuonna 2012 ilmestynyt jännityselokuva, joka on Johan Falk -elokuvasarjan 10. osa. Ruotsin poliisin erikoisyksikössä työskentelevää Johan Falkia esittää Jakob Eklund.

## Näyttelijät
Emily Hobhouse

**Emily Hobhouse** (9. huhtikuuta 1860 Liskeard, Cornwall – 8. kesäkuuta 1926 Lontoo) oli brittiläinen kansalaisaktivisti ja hyväntekijä. Hänet tunnetaan parhaiten buurisodan aikaisten keskitysleirien epäinhimillisyyksien tuomisesta yleiseen tietoisuuteen.

Hänen veljensä oli sosiologi ja poliittinen kirjailija Leonard Hobhouse.

## Elämä
Hobhouse asui 35-vuotiaaksi asti kirkkoherrana toimineen isänsä luona Cornwallissa. Isänsä kuoltua hän aktivoitui vapaaehtoisessa avustustyössä ja kansalaisvaikuttamisessa. Hän teki raittiustyötä Yhdysvalloissa.

Hobhouse vastusti Britannian syksyllä 1899 aloittamaa buurisotaa ja oli mukana organisoimassa sodanvastaista kansalaistoimintaa. Saatuaan tietoja brittien sodankäynnin aiheuttamista siviilien kärsimyksistä hän perusti lokakuussa 1900 rahaston keräämään avustuslahjoituksia sodasta kärsineille naisille ja lapsille, lähinnä buureille. Joulukuussa 1900 Hobhouse matkusti sotatoimialueelle Etelä-Afrikkaan ja sai luvan vierailla keskitysleireillä, joihin britit osana sodankäyntiä olivat sulkeneet Transvaalin ja Oranjen vapaavaltion koko siviiliväestön, erityisesti naiset ja lapset. Hän järkyttyi ylikansoitettujen leirien puutteellisista ja epähygieenisistä oloista sekä kenraali Horatio Kitchenerin soveltaman poltetun maan taktiikan armottomuudesta. Palattuaan keväällä 1901 Englantiin hän kertoi julkisesti havainnoistaan, jotka aiheuttivat paljon kohua. Oppositiossa olleet liberaalit nostivat asian esiin parlamentissa, joten lordi Salisburyn hallituksen oli asetettava Millicent Fawcettin johtama komitea tutkimaan leirien oloja. Hobhouse yritti vierailla Etelä-Afrikan keskitysleireillä uudelleen lokakuussa 1901, mutta tällä kertaa hänet pidätettiin Kapkaupungissa ja lähetettiin takaisin Englantiin. Hän palasi sodan päättymisen jälkeen vuonna 1903 Oranjejoen siirtokuntaan viideksi vuodeksi tekemään avustustyötä buurien parissa.

Hobhouse vieraili Etelä-Afrikassa viimeisen kerran vuonna 1913 paljastamassa ”kansallisen naismuistomerkin” (Nasionale Vrouemonument) Bloemfonteinissa. Hän huolestui tässä yhteydessä alueen intialaisväestön asemasta ja antoi tukensa Mahatma Gandhin toiminnalle. Hobhouse vastusti Britannian osallistumista ensimmäiseen maailmansotaan ja teki maailmansodan aikana Keski-Euroopan maiden siviileihin kohdistunutta avustustyötä. Kuoltuaan Lontoossa vuonna 1926 hänet haudattiin Bloemfonteinin naismuistomerkin luo.

## Muistaminen
Hobhousen mukaan nimettiin vuonna 1969 valmistunut Etelä-Afrikan laivaston sukellusvene *[[SAS Emily Hobhouse]]*, jonka nimeksi vaihdettiin vuonna 1999 *SAS Umkhoto*..

## Lähteet

## Aiheesta muualla
Derek Day

**Derek Malcolm Day** (29. marraskuuta 1927 Barnet – 7. maaliskuuta 2015) oli brittiläinen diplomaatti ja maahockeyn olympiamitalisti.

Day kuului Ison-Britannian olympiapronssia voittaneeseen joukkueeseen Helsingissä 1952. Hän toimi sittemmin diplomaattina Etiopiassa ja Kanadassa. Day kuoli 87-vuotiaana 7. maaliskuuta 2015.

## Lähteet
* Derek Day Bio, Stats, and Results  Olympics at Sports-Reference.com 

### Viitteet
Ristikivi

**Ristikivi** on kaupunginosa ja tilastoalue Jyväskylässä sekä osa Kuokkalan suuraluetta. Sen väkiluku oli 1 267 vuoden 2020 lopussa. Alueen rakennuskanta koostuu pitkälti rivitaloista ja omakotitaloista, mutta Ristikivessä on myös kerrostaloja. Alue on rakennettu enimmäkseen 1980-luvun aikana.

Kaupunginosan nimi perustuu alueen pohjoisosassa sijainneen Ristikiven talon nimeen, jonka nimi puolestaan viittaa alueella sijainneeseen Jyväskylän ja Keljon kylien rajakiveen, johon oli kaiverrettu risti. Ristikiven talo, kuten koko Sippulanniemikin, sijaitsi Keljon rekisterikylän puolella.

Kaupunginosassa sijaitsee Ristikiven päiväkoti, joka valmistui vuonna 1987.

## Kuvia

Tiedosto:Sippulantie 4, Ristikivi, Jyväskylä.jpg|Vuonna 2018 rakennettu kerrostalo Ristikivessä.
Tiedosto:Ristikivi beach.jpg|Ristikiven uimaranta.


## Aiheesta muualla

## Lähteet